**Väikehanke "****CEPT ECC PT1 projektigrupi töökoosoleku korraldamiseks toitlustuse hankimine" pakkumuse kutse**

TTJA korraldab 9.-13. septembril 2024. aastal PT1 projektigrupi hübriid töökoosoleku ligikaudu 100 osalejale Tallinnas, Original Sokos Hotel Viru konverentsikeskuses (Bolero ja Grande saalides, mis on juba varsemalt ürituse jaoks broneeritud). Palume hinnapakkumist toitlustusele perioodil 09.09.-13.09.2024 juhindudes alljärgnevatest tingimustest.

1. **Pakkumuse vormistamine**
	1. Pakkumuses peab olema esitatud:
		1. kohvipauside kirjeldus koos asukohaga (vahepalade ja suupistete valikud ja kogused ühe inimese kohta igal koosoleku päeval) koos kogumaksumusega 09.-13.09.2024 perioodiks;
		2. lõunapauside kirjeldus koos asukohaga ja kinnitus, et lõunasöögid vastavad punktile 3.2, koos kogumaksumusega 10-13.09.2024 perioodiks.
	2. Pakkumuse kõik maksumused tuleb esitada ilma käibemaksuta.
	3. Hankija aktsepteerib elektrooniliselt esitatavate pakkumuste dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
	4. Eelkirjeldatud nõuetele mittevastavaid, sh hilinenult esitatud pakkumusi arvesse ei võeta.
	5. Pakkuja kannab kõik pakkumuse ettevalmistamisega ning esitamisega seotud kulud.
	6. Hankija koostab pakkumuste hindamise kohta protokolli.
	7. Hankija ei rakenda hankelepingu sõlmimisel ooteaega.
2. **Hankelepingu tingimused**

Täpsemad lepingu tingimused sisalduvad hankelepingu projektis (Lisa 1).

1. **Pakkumuse sisulised nõuded**
	1. **Kohvipausid (09.09.2024-13.09.2024) Bolreo ja Grande saalide vahetuses läheduses konverentsikeskuses**

**Eeldatav eelarve 7 100 eurot ilma käibemaksuta**

*Non-stop* stiilis kohvipaus (valikus vähemalt kohv, tee, piim, suhkur ja kannuvesi/maitsevesi) kogu ürituse jooksul.

Lisaks *non-stop* kohvile kogu ürituse perioodil 9 korda ca 100 osalejale kohvipausi kõrvale sobivad toiduvalikud, mis sisaldavad ka taimetoitu (eelistatult iga päev vahelduvad).

|  |  |  |  |  |
| --- | --- | --- | --- | --- |
| Esmaspäev09.09.2024 | Algus | Lõpp | Non-stop kohvipaus (vesi, tee, kohv) kogu seminari vältel  | Toitlustuse valikud lisaks non-stop kohvipausile kellaajaliselt |
| 13.00 | 14.00 | Kohvipaus | magus vahepala (küpsised, kompvekid vmt)  |
| 16.00 | 16.30 | Kohvipaus | toekamad suupisted (näiteks, võileib või pirukas või salat) |
| Teisipäev10.09.2024 | 10.45 | 11.15 | Kohvipaus | kerge vahepala (näiteks puuviljade valik või küpsised või kompvekid või väike kook või smuuti)  |
| 15.30 | 16.00 | Kohvipaus | toekamad suupisted (näiteks, võileib või pirukas või salat) |
| Kolmapäev 11.09.2024 | 10.45 | 11.15 | Kohvipaus | kerge vahepala (näiteks puuviljade valik või küpsised või kompvekid või väike kook või smuuti) |
| 15.30 | 16.00 | Kohvipaus | kerge vahepala (näiteks puuviljade valik või küpsised või kompvekid või väike kook või smuuti) |
| Neljapäev 12.09.2024 | 10.45 | 11.15 | Kohvipaus | kerge vahepala (näiteks puuviljade valik või küpsised või kompvekid või väike kook või smuuti) |
| 15.30 | 16.00 | Kohvipaus | toekamad suupisted (näiteks, võileib või pirukas või salat) |
| Reede 13.09.2024 | 10.45 | 11.15 | Kohvipaus | kerge vahepala (näiteks puuviljad või küpsised või kompvekid või väiksed koogid või smuutid) |

Palume pakkumises välja tuua vahepalade ja suupistete valikud ja kogused ühe inimese kohta igal koosoleku päeval koos kogumaksumusega 09.-13.09.2024 perioodiks.

* 1. **Lõunasöögid (10.09.2024-13.09.2024) konverentsikeskuses**

**Eeldatav eelarve 8 550 eurot ilma käibemaksuta**

Buffee-stiilis lõunasöök (kokku 4 lõunasööki ca 100 osalejale) kell 12.30 -14.00. Valikus peavad olema salat või supp, pearoog ja dessert (eelistatult iga päev vahelduvad). Jookide valikus peab olema vesi ja/või maitsevesi. Valikus peavad olema toiduvalikud, mis sobivad ka osalejatele, kes on taimetoitlased ja/või levinumate toidutalumatustega.

Palume pakkumises välja tuua lõunapauside kirjeldus ja kinnitus, et lõunasöögid vastavad punktile 3.2, koos kogumaksumusega 10-13.09.2024 perioodiks.

1. **Pakkumuste hindamine ja pakkumuse edukaks tunnistamine**
	1. Pakkumuste hindamise kriteeriumiks on **pakkumuse kogumaksumus** (100%).
	2. Madalaima maksumusega pakkumusele omistatakse maksimaalsed 100 väärtuspunkti. Teistele pakkumustele omistatakse väärtuspunktid vastavalt valemile:

*"100" - ("pakkumuse väärtus" - madalaim väärtus") / "suurim väärtus" \* "100"*

Pakkuja pakkumuse maksumuse hindamise viib läbi hankija poolt moodustatud hankekomisjon.

* 1. Hankija tunnistab edukaks eeltoodud kriteeriumi alusel kokku enim väärtuspunkte kogunud pakkumuse. Hindamistäpsus on kolm kohta pärast koma.
	2. Juhul, kui kaks või enam pakkumust on võrdsete punktisummadega, selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise korrast, ajast ja kohast teavitab hankija pakkujaid e-maili teel pakkuja poolt esitatud kontaktandmetel.

**Pakkumuse esitamisega kinnitab pakkuja, et ta:**

* nõustub kõikide pakkumuse kutses esitatud tingimustega, sh hankelepingu projektis sätestatud lepingu tingimustega;
* pakkumus on jõus vähemalt 45 päeva pakkumuste esitamise tähtpäevast arvates.

Hankija kontaktisik, kes jagab selgitusi hankega seotud küsimustes, on Kristiina Repp (Kristiina.Repp@ttja.ee, 372 667 2130). Hankijal ei ole kohustust vastata hankega seotud küsimustele, mis on esitatud hiljem kui 2 tööpäeva enne pakkumuste esitamise tähtaja saabumist.

**Pakkumuse palume esitada hiljemalt 11.07.2024 kl 23.59 e-posti aadressile Irena.Lukas@ttja.ee.**

TTJA jätab endale õiguse lükata tagasi kõik esitatud pakkumused sõltumata põhjus(t)est.

Vaidlustuse esitamisele riigihankes, mille eeldatav maksumus on väiksem kui RHS § 14 lõikes 1 sätestatud lihthanke piirmäär, kohaldatakse lihthankemenetluses vaidlustuse esitamisele sätestatud tähtaegu (RHS § 189 lg 41).

**Lisad**

Lisa 1 – Hankelepingu projekt